આપનો શૈક્ષણિક લેખ ગમ્યો. પરંતુ આજની બ્લાન્ડ { બ્લાઈન્ડ } જનરેશન વાળો ટોપિક ખૂંચ્યો.આજના વિદ્યાર્થી વાંચતા નથી અને હોલીવૂડ -બોલીવૂડ , તથા વિડિયો ગેઈમ જ રમે છે તેવી ફરિયાદ કરવા વાળા આપણે આપણાં જ બાળકોને કેટલાં પુસ્તકો લાવી આપીએ છીએ ? વિડિયો ગેઈમ માટે હજારો રૂપિયા ખર્ચ કરનાર વાલી ૧૦૦-૨૦૦ રૂપિયાનાં પુસ્તકો ખરીદીને આપે છે ખરો ? વળી, ‘બીપીલ’ કરનારા લહેરીલાલાને ‘બીપીલ’ કરવા પૈસા કોણ આપે છે ? આપણે જ ને ! પછી બાળકોનો દોષ કાં કાઢવો ? ” ઇન્ટરનેટનું આંધળુ અનુકરણ ” એટલે શું સમજવું ? ઇન્ટરનેટના પ્રતાપે તો આપનો આ લેખ હજારો વાંચકો સમક્ષ રજૂ થઈ શક્યો છે તે કેમ ભુલી શકાય ?